
Δελτίο Τύπου
14 Δεκεμβρίου 2009
BMW Z4 sDrive35is: Κορυφαία Πρόταση Roadster.
Μόναχο. Συνδυάζοντας κλασικές αναλογίες με σύγχρονο σπορ στυλ, η νέα BMW Z4 έφτασε στην κορυφή της κατηγορίας της σχεδόν σε μια νύχτα. Τώρα, αυτό το χαρισματικό roadster λανσάρει μία νέα διάσταση δυναμικής συμπεριφοράς, καθώς η νέα BMW Z4 sDrive35 υπόσχεται ακόμα υψηλότερα πρότυπα επιδόσεων, χάρη στον τροποποιημένο straight-six κινητήρα με Τεχνολογία Twin Turbo και High Precision Injection, στο επτατάχυτο Sport Automatic κιβώτιο με διπλό συμπλέκτη της BMW και στο M Sports Package που περιλαμβάνει την προσαρμοζόμενη Ανάρτηση Μ επίσης standard. Η βελτιστοποιημένη τεχνολογία του κινητήρα αυξάνει τη μέγιστη ισχύ του τρίλιτρου κινητήρα σε 250 kW/340 hp. Επιπλέον, η μέγιστη ροπή είναι 450 Nm, και αυξάνεται στιγμιαία με τη λειτουργία Overboost στα 500 Nm. 
Η εξαιρετική ισχύς και οι επιδόσεις της BMW Z4 sDrive35is εκφράζονται κυρίως με τη σημαντική αύξηση ελκτικής ισχύος και επιτάχυνσης που είναι ιδιαίτερα αισθητές σε κάθε περίπτωση. Σε συνδυασμό με το επτατάχυτο κιβώτιο Sport Automatic με λειτουργία διπλού συμπλέκτη, το νέο κορυφαίο Roadster επιταχύνει από στάση στα 100 km/h σε 4,8 δευτερόλεπτα. Οι τιμές κατανάλωσης 9.0 lit./100 km και εκπομπών CO2 210 grams στον Ευρωπαϊκό κύκλο δοκιμών είναι εφάμιλλες με εκείνες της BMW Z4 sDrive35i με Sport Automatic.

Η BMW Z4 sDrive35is κάνει το παγκόσμιο ντεμπούτο της στο Διεθνές Σαλόνι Αυτοκινήτου Βορείου Αμερικής 2010 (NAIAS) στο Ντιτρόιτ. Παράλληλα με την κυκλοφορία του υψηλών επιδόσεων roadster την άνοιξη του 2010, λανσάρεται το M Sports Package για όλες τις άλλες εκδόσεις της BMW Z4.
Αυξημένη επιτάχυνση, ροπή και απόλυτη οδηγική απόλαυση

Ο εύστροφος twin-turbo straight-six κινητήρας που ήδη προσφέρει στη BMW Z4 sDrive35i εντυπωσιακές δυναμικές επιδόσεις, χαρακτηρίζεται κυρίως για την άμεση απόκρισή του στο πεντάλ του γκαζιού και για την ασυνήθιστα οικονομική κατανάλωση για αυτοκίνητο αυτής της κατηγορίας. Τώρα οι τρομερές δυνατότητες του κινητήρα αξιοποιούνται ακόμα περισσότερο στη νέα έκδοση της BMW Roadster, με χαρακτηριστικά όπως η βελτιστοποιημένη παροχή αέρα και η αυξημένη πίεση υπερπλήρωσης να διασφαλίζουν ακόμα καλύτερη παροχή ροή ισχύος με το ίδιο υψηλό πρότυπο απόδοσης.

Ο συνδυασμός BMW Twin Turbo Technology και High Precision Injection υπόσχεται ένα επίπεδο επιδόσεων που μόνον ένας ατμοσφαιρικός κινητήρας θα μπορούσε να επιτύχει μεγαλύτερο αριθμό κυλίνδρων και πρόσθετο κυβισμό, που σημαίνει αυξημένο βάρος και αισθητά μεγαλύτερη κατανάλωση.  Αντί αυτού, ο κινητήρας BMW Twin Turbo χρησιμοποιεί δύο μικρούς υπερσυμπιεστές, οι οποίοι, μέσω της χαμηλής τους αδράνειας, παρεμβαίνουν εξαρχής σε σχετικά χαμηλές στροφές, με τον καθένα να παρέχει συμπιεσμένο αέρα σε τρεις κυλίνδρους. Σαν αποτέλεσμα, η ισχύς και οι επιδόσεις παράγονται με μια αμεσότητα, ασυνήθιστη για υπερτροφοδοτούμενο κινητήρα. Το σύστημα του υπερσυμπιεστή που εξελίχθηκε για τη νέα BMW Z4 sDrive35is διατηρεί υψηλή πίεση υπερπλήρωσης σε όλο το φάσμα φορτίων. Η μέγιστη ροπή, τώρα αυξημένη στα 450 Nm παράγεται από χαμηλές στροφές, 1400 rpm και διατηρείται σταθερή μέχρι τις 4.500 rpm. Η μέγιστη ισχύς των of 250 kW/340 hp, από την άλλη, παράγεται στις 5.800 rpm. 

Λειτουργία υπερπλήρωσης για εξαιρετικά δυναμική επιτάχυνση. 

Η τροποποιημένη διαχείριση του κινητήρα της BMW Z4 sDrive35is επιτρέπει τη χρήση μιας λειτουργίας υπερπλήρωσης Overboost, αυξάνοντας στιγμιαία τη ροπή υπό πλήρες φορτίο κατά 50 Nm επιπλέον. Η μέγιστη ροπή των 500 Nm προσφέρει στο αυτοκίνητο άμεση, δυναμική και ισχυρή επιτάχυνση, με την BMW Z4 sDrive35is να επιταχύνει από στάση στα 100 km/h σε 4,8 δεύτερα μόλις. 
Χάρη στα ιδιαίτερα χαρακτηριστικά της, η κινητήρια μονάδα υπόσχεται μία δυνατή εμπειρία ανώτερων επιδόσεων. Η πρόσθετη ισχύς του βελτιστοποιημένου εξακύλινδρου διατηρείται σταθερή σε όλη την κλίμακα φορτίων, κυρίως σε πολύ δυναμικές οδηγικές συνθήκες. 

Κατά την επιτάχυνση της BMW Z4 sDrive35is, ο οδηγός νιώθει την αυξημένη δύναμη κυρίως στις μεσαίες και υψηλές στροφές. Τέλος στο πλαίσιο της πολιτικής του BMW Group, η τελική ταχύτητα της BMW Z4 sDrive35is περιορίζεται ηλεκτρονικά στα 250 km/h. 

High Precision Injection: κορυφαίες επιδόσεις και οικονομία καυσίμου. 

Η BMW Z4 sDrive35is προσφέρει εξαιρετική ισχύ και επιδόσεις σε όλες τις συνθήκες, χωρίς να αυξάνονται τα επίπεδα κατανάλωσης ή εκπομπών ρύπων. Ακριβώς το αντίθετο: Με μέση κατανάλωση 9.0 lit./100 km και εκπομπές CO2 210 grams/km στον Ευρωπαϊκό κύκλο δοκιμών, το νέο κορυφαίο μοντέλο υπερέχει και σ’ αυτό τον τομέα με τιμές εφάμιλλες της έκδοσης BMW Z4 sDrive35i με Sport Automatic. Αυτή η ασυνήθιστη ισορροπία επιδόσεων και κατανάλωσης είναι αποτέλεσμα της βασικής σχεδίασης και διάταξης του εξακύλινδρου, ο οποίος συνδυάζει BMW Twin Turbo Technology και High Precision Injection. 

Για μία φορά ακόμα, τα πλεονεκτήματα του άμεσου ψεκασμού βενζίνης επιβεβαιώνονται και σ’ αυτό τον κινητήρα, καθώς τα πιεζοηλεκτρικά μπεκ που τοποθετούνται στη κυλινδροκεφαλή μεταξύ των βαλβίδων και πολύ κοντά στα μπουζί, διασφαλίζουν τον ακριβή ψεκασμό καυσίμου και την καθαρή διαδικασία καύσης. 

Ανοίγοντας προς τα έξω, τα μπεκ λειτουργούν με πίεση μέχρι 200 bar, ψεκάζοντας καύσιμο με τη μορφή κωνικού σπρέι σε όλο το θάλαμο καύσης. Ένα ακόμα πλεονέκτημα του άμεσου ψεκασμού καυσίμου είναι η ψύξη που επιτρέπει υψηλότερη συμπίεση και καθιστά τη διαδικασία καύσης ακόμα πιο αποδοτική.

Και μόνο λόγω φιλοσοφίας, οι υπερσυμπιεστές συμβάλλουν στη μείωση της κατανάλωσης. Επειδή οι τουρμπίνες κατασκευάζονται από ειδικό ατσάλι ιδιαίτερα ανθεκτικό σε υψηλές θερμοκρασίες και επομένως αντέχουν σε θερμοκρασίες υψηλότερες των 1.000° C, δεν υπάρχει ανάγκη για αύξηση της παροχής καυσίμου με στόχο την ψύξη. Ιδιαίτερα σε συνθήκες πλήρους φορτίου, αυτό συντελεί σημαντικά στην οικονομία καυσίμου.

Περαιτέρω standard τεχνολογίες της φιλοσοφίας BMW EfficientDynamics, όπως Brake Energy Regeneration, EPS Electric Power Steering και διαχείριση περιφερειακών μονάδων μόνο όταν είναι απαραίτητο, συμβάλλουν στη μείωση της κατανάλωσης και των ρύπων.
Χαρακτηριστικός ήχος κινητήρα συνοδεύει τη δυναμική παραγωγή ισχύος. 

Ο τροποποιημένος εξακύλινδρος διαθέτει μπλοκ με ειδικά χαρακτηριστικά για αυξημένη αντοχή και ακαμψία. Το σύστημα εξαγωγής της BMW Z4 sDrive35is έχει εξελιχθεί ειδικά για το συγκεκριμένο μοντέλο, ενώ η κατάλληλη σχεδίαση προσφέρει στο αυτοκίνητο μια πολύ χαρακτηριστική και εντυπωσιακή ηχητική χροιά. 

Ο χαρακτηριστικός ήχος της BMW Z4 sDrive35is προέρχεται από ειδικές πεταλούδες εξαγωγής και μετατροπές στα σιλανσιέ. Επομένως, ο οδηγός και ο συνοδηγός βιώνουν μια υπέροχη ακουστική εμπειρία χωρίς ποτέ ο ήχος του κινητήρα να γίνεται ενοχλητικός. Κατά συνέπεια, η χροιά χαρακτηρίζεται από ένα ιδιαίτερα βαθύ, μπάσο ‘γουργούρισμα’. 

Επτατάχυτο Sport Automatic κιβώτιο με ειδική χαρτογράφηση ελέγχου και βελτιστοποιημένο βολάν διπλής μάζας. 

Το επτατάχυτο Sport Automatic με λειτουργία διπλού συμπλέκτη της BMW Z4 sDrive35is προσφέρει τα καλύτερα στον τομέα των οδηγικών επιδόσεων και της απόδοσης. Κάτι ιδιαίτερα σημαντικό σ’ αυτή την περίπτωση είναι το βολάν διπλής μάζας που σχεδιάστηκε για αυξημένη ισχύ και ανώτερες επιδόσεις, προσφέροντας μεγαλύτερη αντοχή και σταθερότητα και διαχειριζόμενο άριστα την πλούσια ροπή των 500 Nm του κινητήρα, χωρίς κανένα πρόβλημα. 

Το επτατάχυτο Sport Automatic με λειτουργία διπλού συμπλέκτη αλλάζει ταχύτητες χωρίς την παραμικρή διακοπή ροπής και κινητήριας ισχύος, ενώ ο οδηγός μπορεί να επιλέξει αυτόματη ή μηχανική επιλογή σχέσεων. Η ταχεία και πολύ ομαλή αλλαγή σχέσεων διασφαλίζει ασυνήθιστα αρμονική επιτάχυνση και συντελεί επιπλέον στη μείωση της κατανάλωσης καυσίμου και των εκπομπών ρύπων. Η χαρτογράφηση ελέγχου του επτατάχυτου κιβωτίου Sport Automatic με διπλό συμπλέκτη έχει προσαρμοστεί στην ισχύ και τις επιδόσεις του κινητήρα, προάγοντας τη σπορ αίσθηση της BMW Z4 sDrive35is. Ειδικότερα στη μηχανική αλλαγή των σχέσεων και με τα SPORT και SPORT+ mode του Dynamic Driving Control, το κιβώτιο προσφέρει μία πολύ δυναμική εμπειρία μέσω τροποποιημένων σημείων αλλαγών, βελτιστοποιημένης επιλογής σχέσεων και περαιτέρω αύξησης ροπής πριν την αλλαγή. 

Το Sport Automatic φέρει επίσης λειτουργία Launch Control (Έλεγχος Εκκίνησης) για μέγιστες επιδόσεις κατά την επιτάχυνση από στάση. Το Sport Automatic ελέγχεται και κατευθύνεται από έναν ηλεκτρονικό επιλογέα στην κεντρική κονσόλα και φέρει μοχλούς αλλαγών ταχυτήτων στο τιμόνι.
Standard στην BMW Z4 sDrive35is: M Sports Package και προσαρμοζόμενη Ανάρτηση M. 

Η BMW Z4 sDrive35is ήδη διατίθεται στάνταρ με M Sports Package που περιλαμβάνει το Πακέτο Αεροδυναμικής Μ (M Aerodynamics Package) και η προσαρμοζόμενη Ανάρτηση Μ (M Suspension) με ηλεκτρονικά ελεγχόμενους αποσβεστήρες, για μεγαλύτερη ευελιξία χωρίς θυσίες στην άνεση. Το M Sports Package υπογραμμίζει το δυναμικό χαρακτήρα του αυτοκινήτου, με αεροδυναμικά βελτιστοποιημένα εξωτερικά χαρακτηριστικά και αντίστοιχη αισθητική εσωτερικού. Αποκλειστικές ζάντες ελαφρού κράματος αλουμινίου 18-ιντσών πέντε ακτίνων σε συνδυασμό με ελαστικά διαφορετικών διαστάσεων μπροστά και πίσω, ολοκληρώνουν το σπορ χαρακτήρα της BMW Z4 sDrive35is, με προαιρετικές ζάντες 19 ιντσών. 

Η προσαρμοζόμενη Ανάρτηση Μ (M Suspension) χαμηλώνει ολόκληρο το αυτοκίνητο κατά 10 mm, διασφαλίζοντας άμεση αντίδραση σε ξαφνικούς ελιγμούς διεύθυνσης και υψηλή ακρίβεια κατά την είσοδο σε μία στροφή, χάρη στα τέσσερα συνεχώς ρυθμιζόμενα αμορτισέρ αερίου με διπλά χιτώνια και προσαρμοζόμενες αποσβέσεις συμπίεσης / επαναφοράς. Η κεντρική μονάδα ελέγχου που επεξεργάζεται δεδομένα από τρία επιταχυνσίμετρα και ρυθμίζει ξεχωριστά τους τέσσερις αποσβεστήρες επιτρέπει την ταχύτατη απόκριση της ανάρτησης, ακόμα και στην παραμικρή αλλαγή οδηγικών και οδικών συνθηκών. 

Η σκληρότητα των αποσβεστήρων, από την άλλη, ρυθμίζεται από εξωτερικά τοποθετημένες βαλβίδες που ελέγχουν τη ροή του υγρού των αποσβεστήρων, παρέχοντας πιο σκληρό ή πιο μαλακό σετάρισμα σύμφωνα με τις τρέχουσες συνθήκες και οδηγικές απαιτήσεις. Ο χρόνος αντίδρασης του συστήματος είναι εξαιρετικά σύντομος, με τους πίσω αποσβεστήρες να προσαρμόζονται άμεσα μόλις οι εμπρός τροχοί περνούν πάνω από μία λακκούβα ή σαμαράκι.

Το Electric Power Steering της BMW Z4 sDrive35is υιοθετεί σπορ και δυναμική χαρτογράφηση ελέγχου, με έμφαση στη σαφή πληροφόρηση για τον οδηγό μέσω της κατάλληλης υποβοήθησης διεύθυνσης. Έτσι, ο οδηγός μπορεί να στρίβει με εξαιρετική ακρίβεια και σε όλες τις στροφές του κινητήρα, βελτιώνοντας τις επιδόσεις. 

Το M Sports Package αναδεικνύει με εντυπωσιακό τρόπο τις δυναμικές δυνατότητες του αυτοκινήτου (προαιρετικό με τα υπόλοιπα μοντέλα της γκάμας). 

Τα ιδιαίτερα στοιχεία του M Sports Package που προσφέρονται στάνταρ με τη BMW Z4 sDrive35is αυξάνουν τις δυναμικές οδηγικές δυνατότητες του αυτοκινήτου και προβάλλουν τα προσόντα του μοντέλου και μόνο με την εμφάνισή του.

Με το λανσάρισμα του νέου top model της γκάμας, το M Sports Package θα διατίθεται προαιρετικά και με τις υπόλοιπες εκδόσεις του μοναδικού Roadster της BMW. 

Μοναδική διαφορά είναι ότι αντί των ζαντών που προσφέρονται αποκλειστικά με τη BMW Z4 sDrive35is, για τα υπόλοιπα μοντέλα διατίθενται ζάντες αλουμινίου 18-ιντσών του M Sports Package. 

Ανάμεσα στα ιδιαίτερα εξωτερικά χαρακτηριστικά της BMW Z4 sDrive35is είναι ένας εντυπωσιακός εμπρός προφυλακτήρας με οριζόντια διακοσμητική μπάρα στους εξωτερικούς αεραγωγούς σε ματ αλουμίνιο, όπως και οι μπάρες της μάσκας BMW. Οι ελαφρώς ελικοειδείς καμπύλες αυτών των μπαρών ακολουθούν την αισθητική των ζαντών αλουμινίου, σαν ένα ακόμα στοιχείο διαφοροποίησης. 

Ο πίσω προφυλακτήρας περιλαμβάνει εντυπωσιακά πλαίσια στις απολήξεις εξαγωγής και έναν διαχύτη δύο τμημάτων, που δημιουργήθηκε επίσης ειδικά για τη BMW Z4 sDrive35is. Επάνω, είναι βαμμένος στο χρώμα του αμαξώματος, ενώ το κάτω τμήμα αποτελείται από μία μαύρη, σαγρέ επιφάνεια. Το M Aerodynamics Package που περιλαμβάνεται στο προαιρετικό M Sports Package και στις υπόλοιπες εκδόσεις της Z4 Roadster φέρει ένα ένθετο στον πίσω προφυλακτήρα σε μεταλλική Ανθρακί απόχρωση.

Στο εσωτερικό της BMW Z4 sDrive35is, η οδηγική εμπειρία αποκτά άλλη διάσταση με στοιχεία όπως το δερμάτινο τιμόνι Μ με μοχλούς αλλαγών ταχυτήτων, ένα υποπόδιο Μ και σπορ καθίσματα. Το ταμπλό οργάνων φέρει γκρι προσόψεις και το λογότυπο “sDrive35is”. Άλλα χαρακτηριστικά στην καμπίνα της BMW Z4 sDrive35is είναι η Ανθρακί επένδυση οροφής BMW Individual, λωρίδες εισόδου Μ, πατάκια με έγχρωμες ραφές και το λογότυπο “sDrive35is”, όπως και ταπετσαρία Μ σε Aluminium carbon. 

Το M Sports Package στις άλλες εκδόσεις της Z4 Roadster περιλαμβάνει επιλογέα M από δέρμα στα μοντέλα με μηχανικό κιβώτιο. Παράλληλα, στη σειρά δερμάτινων ταπετσαριών προστίθεται  μία ακόμα απόχρωση, που σηματοδοτεί το λανσάρισμα της BMW Z4 sDrive35is: τόσο το κορυφαίο μοντέλο όσο και οι άλλες εκδόσεις Z4 Roadster διατίθενται σε δέρμα Kansas Walnut προαιρετικά.

Η BMW Z4 sDrive35is κυκλοφορεί σε έξι αποχρώσεις. Πέρα από το Alpine White και τις μεταλλικές αποχρώσεις Titanium Silver, Sapphire Black, Space Grey και Deep Sea Blue, η Z4 Roadster διατίθεται τώρα για πρώτη φορά σε μεταλλική απόχρωση Melbourne Red. 

Ανεξάρτητα από την απόχρωση του αμαξώματος, τα καλύμματα των εξωτερικών καθρεπτών της BMW Z4 sDrive35is είναι πάντα βαμμένα σε Oxide Silver. Ένα ακόμα οπτικό στοιχείο για το top model της γκάμας είναι το λογότυπο “sDrive35is” στα εμπρός πλαϊνά πάνελ. 

Το BMW Group
Το BMW Group είναι από τους πιο επιτυχημένους κατασκευαστές αυτοκινήτων και μοτοσικλετών σε όλο τον κόσμο με τις μάρκες BMW, MINI και Rolls-Royce. Σαν μία παγκόσμια εταιρία, το BMW Group λειτουργεί 24 μονάδες παραγωγής σε 13 χώρες και έχει ένα παγκόσμιο δίκτυο πωλήσεων σε περισσότερες από 140 χώρες.

Το οικονομικό έτος 2008, το BMW Group πούλησε περισσότερα από 1,43 εκατομμύρια αυτοκίνητα και πάνω από 101.000 μοτοσικλέτες. Τα έσοδα για το 2008 ανήλθαν στα 53,2 δις Ευρώ, με τα κέρδη προ τόκων και φόρων (EBIT) να φτάνουν στα 921 εκατομμύρια Ευρώ. Η εταιρία είχε παγκόσμιο έμψυχο δυναμικό περίπου 98.000 ατόμων, στις 30 Σεπτεμβρίου 2009.

Η επιτυχία του BMW Group ανέκαθεν βασιζόταν στη μακροπρόθεσμη συλλογιστική και υπεύθυνη δράση. Ως εκ τούτου, η εταιρία έχει δημιουργήσει οικολογική και κοινωνική βιωσιμότητα σε όλη την αλυσίδα αξιών, ολοκληρωμένη προϊοντική ευθύνη και μία σαφή δέσμευση για τη διατήρηση των φυσικών πόρων, στο πλαίσιο της στρατηγικής της.  Σαν επιστέγασμα των προσπαθειών του, το BMW Group κατέχει την πρώτη θέση στη βιομηχανία, στους Δείκτες Βιωσιμότητας Dow Jones τα πέντε τελευταία χρόνια.

Διεύθυνση Εταιρικής Επικοινωνίας BMW Group Hellas.

Νίκος Ταγκούλης, Διευθυντής Εταιρικής Επικοινωνίας.

Τηλέφωνο: +30 2109118150, Fax: +30 210 9118007

e-mail: nikos.tagoulis@bmw.gr 

Βιβή Δαλάκου, Βοηθός Διευθυντή Εταιρικής Επικοινωνίας.

Τηλέφωνο: +30 2109118151, Fax: +30 210 9118007

e-mail:  stavroula.dalakou@partner.bmw.gr

